CELEX: 62010TN0122
Language: fi
Date: 2010-03-10 00:00:00
Title: Asia T-122/10: Kanne 10.3.2010 — USFSPEI ym. v. neuvosto

5.6.2010   
            
            
               FI
            
            
               Euroopan unionin virallinen lehti
            
            
               C 148/33
            
         Kanne 10.3.2010 — USFSPEI ym. v. neuvosto
   (Asia T-122/10)
   2010/C 148/58
   Oikeudenkäyntikieli: ranska
   
      Asianosaiset
   
   
      Kantajat: Union syndicale fédérale des services publics européens et internationaux (USFSPEI) (Bryssel, Belgia), Giuseppe Calo (Luxemburg, Luxemburg) ja Jean-Pierre Tytgat (Mamer, Luxemburg) (edustajat: asianajajat J.-N. Louis, A. Coolen, B. Cambier, L. Renders, S. Pappas)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 200923.12.2009 annettu neuvoston asetus (EU, Euratom) N:o 1296/2009 on kumottava, ja asetuksen vaikutukset on pysytettävä voimassa siihen saakka, kunnes neuvosto on antanut uuden, komission ehdotuksen mukaisen asetuksen, joka tulee voimaan 1.7.2009.
            
         
               —
            
            
               Neuvosto on velvoitettava maksamaan kantajille Calo ja Tytgat sekä muille Euroopan unionin virkamiehille ja muulle henkilöstölle, erääntyneet palkka- ja eläke-erät, joihin heillä on oikeus 1.7.2009 lukien, sekä niihin erääntyneiden erien eräpäivistä lukien lisättävä Euroopan keskuspankin perusrahoitusoperaatioille vahvistaman korkokannan mukainen viivästyskorko lisättynä kahdella prosenttiyksiköllä.
            
         
               —
            
            
               Neuvosto on velvoitettava maksamaan USF:lle yksi euro symbolisena korvauksena henkisestä kärsimyksestä, joka johtui siitä, että lainvastaisen, 23.12.2009 annetun asetuksen N:o 1296/2009 antaminen oli virkavirhe.
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat kanteellaan Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 200923.12.2009 annetun neuvoston asetuksen (EU, Euratom) N:o 1296/2009 (1) kumoamista.
   Kanteensa tueksi kantajat vetoavat asetuksen N:o 1296/2009 lainvastaisuuteen, menettelyn väärinkäyttöön sekä SEU 4 artiklan 3 kohdasta seuraavan vilpittömän yhteistyön periaatteen ja johdonmukaisuusperiaatteen loukkaamiseen.
   Lisäksi kantajat vetoavat siihen, että henkilöstösääntöjen 65 ja 65a artiklaa ja henkilöstösääntöjen liitteessä XI olevaa 1 ja 3 artiklaa on rikottu sekä siihen, että samansuuntaisuus- ja luottamuksensuojaperiaatteita sekä ”patere legem quam ipse fecisti”-periaatetta (säännön laatijan on noudatettava itse laatimaansa sääntöä), on loukattu.
   Kantajat vetoavat lopuksi siihen, että perusteluvelvollisuutta ei ole noudatettu ja että suhteellisuusperiaatetta on rikottu.
   
      (1)  EUVL 2009, L 348, s. 10.